Skolebørn fra Rebild Skole gik i dag til mindelunden i Rebild Bakker for at høre om befrielsen og modstandskampen. Herefter lagde skolen blomster ved busten af modstandsmanden Jens Toldstrup og ved mindestenen for de faldne allierede flyvere. - Det er vigtigt at markere fordi det jo hele tiden er en påmindelse om, at vi lever i et frit land, hvor vi kan tale og tro frit. Og senest hvor det har været truet, ja det var i besættelsestiden, siger Peter Borup fra foreningen Fejringen af befrielsen i Rebild. Arrangementet var startskuddet på en tre dages markering af befrielsen. I morgen er der guidede ture i mindelunden i Rebild og søndag er der alsang i Rebild Bakker.

Opsummering:
Rebild sætter i disse dage aktuelt fokus på besættelsestiden - fredag drog en række børn fra Skørping til mindelunden.